කොළඹ වරාය නගරය ආර්ථික කොමිෂන් සභා පනත් කෙටුම්පත සම්බන්ධයෙන් පසුගිය 20 වනදා පාර්ලිමේන්තුවේ පැවති ඡන්දයේදී ගණනය කිරීම නිසි පරිදි සිදුනොවුණු බවට ලද පැමිණිල්ලක් මත විමර්ශනයක් ආරම්භ කර තිබෙනවා.එදින පැවති දෙවනවර කියවීමේ ඡන්ද විමසීමේදී මෙලෙස ගණනය කිරීම් නිසි පරිදි සිදුනොවුණු බවටයි ආණ්ඩු පක්ෂය වෙනුවෙන් ශ්‍රී ලංකා පොදුජන පෙරමුණ, කතානායකවරයාට පැමිණිලි කර ඇත්තේ.එම පක්ෂයේ මහලේකම් පාර්ලිමේන්තු මන්ත්‍රී නීතිඥ සාගර කාරියවසම් හිරු ප්‍රවෘත්ති අංශය සිදුකළ විමසීමකදී මේ බව සනාථ කළා.එමෙන්ම, කතානායකවරයා මේ සම්බන්ධයෙන් කමිටුවක් පත් කර විමර්ශනයක් සිදුකිරීමට අදහස් කර ඇති බව කතානායකවරයාට සම්බන්ධ ආරංචි මාර්ග සඳහන් කළා.